Fire af de 19 søfolk har været i land for at få lægehjælp. Samtidig er skibet ved at løbe tør for olie, oplyser Søfartsstyrelsen. - Situationen for søfolkene er meget dårlig. Det er en urimelig situation. Skibets redder og ejer lever overhovedet ikke op til deres ansvar, siger Lars Nielsen, kontorchef i Center for Skibe, til til Fagbladet 3F. Nu må den danske stat træde til og hjælpe de nødstedte søfolk, oplyser han: - De får nu olie. Og det med sygdom om bord tager vi nu hånd om. En læge har rådet en af sømændene til at tage videre til undersøgelse i Rusland, og det vil vi stærkt opfordre ham til at gøre. Han kan rejse hjem, hvis han vil. Der bliver ingen diskussion om penge, siger kontorchefen i Søfartsstyrelsen. De 19 søfolk fra Rusland, Ukraine og Filippinerne er strandet, fordi der ikke er betalt skibsolie, og skibet derfor ikke kan få lov at sejle videre.

Referat:
Sygdom og mangel på olie gør situationen på det strandede tankskib "Hartzi" ud for Skagen kritisk, skriver Fagbladet 3F.